[ca] Els aiguamolls construïts són un sistema natural de tractament d'aigües residuals útil per a petites poblacions. Eliminen les substàncies contaminants de les aigües residuals a través de mecanismes i processos naturals els quals no requereixen d'energia externa ni d'additius químics. El present treball estudia una solució apropiada per al tractament i reutilització d'aigües residuals domèstiques d'un habitatge de petits productors de cacau a la zona rural de Jaén, Perú. Per a aquesta finalitat, s'ha dissenyat un sistema basat en un aiguamoll construït i s'ha dut a terme una avaluació de l'impacte ambiental utilitzant la metodologia d'Anàlisi de Cicle de Vida (ACV). Els resultats obtinguts s'han comparat amb els impactes generats en l'escenari actual, on l'aigua utilitzada en l'habitatge és bombada des d'una font llunyana. Atenent als resultats obtinguts de l'ACV de l'aiguamoll, podem observar que els materials utilitzats en la construcció tenen un pes important en la generació d'impacte en la majoria de categories estudiades. Les emissions de gasos d'efecte hivernacle (GEH) repercuteixen de forma significativa en la generació d'impacte de la categoria de canvi climàtic. Els resultats obtinguts de l'ACV de l'escenari previ a la implementació de l'aiguamoll (escenari actual) mostren que gairebé la totalitat de l'impacte generat en totes les categories d'impacte estudiada prové del consum elèctric per part del sistema de bombament. Comparant els resultats obtinguts dels dos escenaris, es pot observar que amb la implementació del sistema dissenyat, l'impacte generat es veuria disminuït entre un 96% i un 99% en totes les categories d'impacte estudiades. En conclusió, un sistema d'aiguamolls construïts resultaria una tecnologia apropiada per al tractament i reutilització d'aigües residuals a la zona d'estudi.

[en] Constructed wetlands are a natural wastewater treatment system useful for small populations. They eliminate contaminating substances from wastewater through natural mechanisms and processes which do not require external energy or chemical additives. This paper studies an appropriate solution for treatment and reuse of domestic wastewater from a home of cocoa producers in the rural area of Jaén, Peru. For this purpose, a system based on a constructed wetland has been designed and an environmental impact assessment has been carried out using the Life Cycle Assessment (LCA) methodology. The results obtained have been compared with the impacts generated in the current scenario, where the water used in the dwelling is pumped from a distant source. Based on the results obtained from the LCA of the wetland, we can observe that the materials used in the construction have an important weight in the generation of impact in most of the categories studied. The emissions of Greenhouse Gases (GHG) have a significant impact on the generation of impact of the climate change category. The results obtained from the ACV of the previous scenario to the implementation of the wetland (current scenario) show that almost the total impact generated in all the categories of impact studied comes from the electrical consumption by the pumping system. Comparing the results obtained from the two scenarios, it can be seen that with the implementation of the designed system, the impact generated would be reduced between 96% and 99% in all the impact categories studied. In conclusion, a constructed wetland system would be an appropriate technology for the treatment and reuse of wastewater in the study area.